**

REPUBLIKA HRVATSKA

VUKOVARSKO-SRIJEMSKA ŽUPANIJA

****

 **OPĆINA TOVARNIK**

KLASA: 024-08/25-01/07

URBROJ: 2196-28-03-25-1

Tovarnik, 9. lipnja 2025.

Na temelju članka 31. Statuta Općine Tovarnik („Službeni vjesnik“ Vukovarsko-srijemske županije, broj 3/22) te članka 17. Odluke o javnim priznanjima Općine Tovarnik (KLASA: 021-05/16-03/20, URBROJ:2188/12-04-16-1) (dalje: Odluka o javnim priznanjima), Općinsko vijeće Općine Tovarnik na svojoj 2. sjednici, održanoj dana 9. lipnja 2025., donosi

**ODLUKA O DODJELI
JAVNIH PRIZNANJA – ZAHVALNICA OPĆINE TOVARNIK**

**Članak 1.**

Temeljem prijedloga članova liste Hrvatske demokratske zajednice Općine Tovarnik, Nezavisne liste grupe birača nositelja liste Dubravka Blaškovića koje su podnijele prijedloge, Općinsko vijeće Općine Tovarnik donosi Odluku o dodjeli Javnih priznanja Općine Tovarnik i to – **Zahvalnica Općine Tovarnik** Franji i Petru Moric iz Ilače, za nesebičan rad i poseban doprinos vjerskom i društvenom životu Općine Tovarnik.

**Članak 2.**

Ova Odluka stupa na snagu danom donošenja, a objavit će se u „Službenom vjesniku“ Vukovarsko-srijemske županije.

Obrazloženje

Restauracija orgulja danas je izuzetno rijedak i specijaliziran zanat u Hrvatskoj. Njime se bavi mali broj ljudi u cijeloj državi. Ova vrijedna, ali često zanemarena vještina, čuva bogatu glazbenu i kulturnu baštinu crkvenih zajednica. Među njima se nalaze Franjo i Petar Moric iz Ilače, koji su jedni od preostalih restauratora u Hrvatskoj te žive u našoj općini. Franjo i Petar se tim zanatom bave dugi niz godina, a u Ilači su i postavili orgulje bez naknade u 2003.godini. Franjo je ujedno i dugogodišnji orguljaš u Ilači koji je 2021.godine proslavio 40 godina aktivnog sviranja u župi. Dok je Petar Moric aktivan član župnog zbora, a od prije rata do danas, doprinosi liturgijskom životu zajednice.

Dana 23.svibnja 2025. godine, na službenim Internet stranicama Općine Tovarnik objavljen je Javni poziv za podnošenje prijedloga kandidata za dodjelu javnih priznanja Općine Tovarnik u 2025. godini. Mještani Općine Tovarnik, domaće pravne osobe, vijećnici Općinskog vijeća Općine Tovarnik i Općinski načelnik Općine Tovarnik pozvani su kao predlagatelji na dostavu prijedloga kandidata. S obzirom na navedeno, u predviđenom roku pristigli su prijedlozi kandidata navedeni u članku 1. ove Odluke, a isti su podneseni od strane Članova liste Hrvatske demokratske zajednice Općine Tovarnik te članova Nezavisne liste grupe birača nositelja liste Dubravka Blaškovića.

S obzirom da su ispunjene sve zakonske pretpostavke te sukladno članku 17. Odluke o Javnim priznanjima, Općinsko Vijeće Općine Tovarnik donosi Odluku o javnim priznanjima.

Slijedom prethodno navedenog, odlučeno je kao u članku I. ove odluke.

**PREDSJEDNIK OPĆINSKOG VIJEĆA**

Dubravko Blašković